5 ຄົນເສຍຊີວິດ ໃນເຫດອາຄານພັງ ຢູ່ບຣາຊີລ (ເບິ່ງວີດີໂອກັບສະໄລດ໌)
ມີຢ່າງນ້ອຍ 5 ຄົນເສຍຊີວິດ ແລະອີກ 15 ຄົນ ຍັງຫາຍສາບສູນ ໃນເຫດອາຄານພັງ ຢູ່ບຣາຊີລ
ພວກກູ້ໄພຢູ່ບຣາຊີລ ໄດ້ຊ່ອຍກູ້ເອົາສົບຜູ້ເສຍຊີວິດຢ່າງນ້ອຍ 5 ຄົນອອກມາຈາກຊາກຫັກ ພັງຂອງຕຶກອາຄານ 3 ຫຼັງໃນເຂດໃຈກາງເມືອງຂອງນະຄອນຣິໂອເດິຈາເນໂຣ ພວກກູ້ໄພສຸກເສີນພົບເຫັນຊາກສົບທັງ 5 ໃນວັນພະຫັດວານນີ້ ຂະນະທີ່ພວກເຂົາເຈົ້າໃຊ້ ໝາສືບກິ່ນແລະອຸບປະກອນໜັກຊອກຄົ້ນຫາຕາມຊາກຂອງອາຄານທັງສາມທີ່ພັງລົງມາໃນ ຕອນແລງຂອງຄືນວັນພຸດ ນອກນັ້ນຍັງມີບໍ່ຕໍ່າກວ່າ 6 ຄົນໄດ້ຮັບບາດເຈັບແລະອີກ 15 ຄົນຍັງຫາຍສາບສູນ ອາຄານທັງສາມທີ່ພັງລົງມາແມ່ນສູງລະຫວ່າງ 4 ຫາ 20 ຊັ້ນ ທ່ານ Eduar-do Paes ເຈົ້າຄອງນະຄອນຣິໂອກ່າວວ່າ ປະກົດວ່າ ການພັງລົງຂອງອາຄານທັງສາມແມ່ນເປັນຍ້ອນ ບັນຫາດ້ານໂຄງສ້າງແລະບໍ່ແມ່ນຍ້ອນການຮົ່ວຂອງແກັສ ຕາມທີ່ໄດ້ມີການສົງໄສກັນໃນຂັ້ນ ຕົ້ນ ເຈົ້າໜ້າທີ່ກ່າວຕໍ່ຕາໜ່າງໂທລະພາບ Globo ຂອງບຣາຊີລວ່າ ພວມມີການກໍ່ສ້າງຢູ່ໃນອາ ຄານຫຼັງນຶ່ງຂອງຈຳນວນສາມຫຼັງ ແລະອາດມີສ່ວນພາໃຫ້ອາຄານເຫຼົ່ານີ້ພັງລົງ